Roland Steuk

Roland Steuk (s. 5. maaliskuuta 1959 Berliini, Saksan demokraattinen tasavalta) on entinen itäsaksalainen moukarinheittäjä.

Steuk saavutti uransa ainoan aikuisten arvokisamitalin sijoittumalla hopealle Prahan EM-kilpailuissa 1978 tuloksella 77,24 m. Hän hävisi olympiavoittaja Juri Sedyhille vain 4 senttimetrin erolla. Moskovan 1980 olympialaisissa Steuk sijoittui neljänneksi tuloksella 77,54 m. Ateenan EM-kilpailuissa 1982 hän oli seitsemäs tuloksella 74,76 m ja Helsingin MM-kilpailuissa 1983 kahdestoista tuloksella 72,10 m.

Steuk heitti 7,26 kilogramman moukarilla nuorten maailmanennätyksen 78,14 m vuonna 1978. Ennätyksen rikkoi Olli-Pekka Karjalainen vuonna 1999.

Lähteet

Viitteet

Itäsaksalaiset moukarinheittäjät
Vuonna 1959 syntyneet
Elävät henkilöt